Cuneiform Tablet Kt 92/k 139 (AKT 8 215)
Cuneiform tablet, dated to the Old Assyrian Period (ca. 1950-1850 BC).
Genre: unknown
Transliteration:
a-na ku-ku-a en-na-sú-in ù ú-ṣú-ur-ša-a-šur qí-bí-ma um-ma šu-IŠTAR-ma a-ma-kam a-am-tám sà-ni-qá-ma i-na ú-zi-ni-im e té-pu-uš-ma nu-a-am e ta-al-pu-ut a-ni-ša-am ta-áš-pu-ra-am um-ma ší-it-ma šu-up-ra-ma ší-me-a ma-ma-an li-il₅-qé a-ḫu-a-tù-nu a-ma-kam am-tám sà-ni-qá-ma ú sí-li-a-ší-ma um-ma a-tù-nu-ma a-na ṣé-er be-li-ki-i i-ra-de₈-ú-ki lu sà-ḫe-er-tí-ki lu KÙ.BABBAR 1 GÍN tí-šu-i pá-ḫi-ri-ma KI a-li-ki-im pá-ni-ma a-na ṣé-er be-li-ki-i ta-li-ki a-na-ma tù-pá-ḫu-ru-ni ṣú-ba-sà-a ù ša qá-qí-dí-ša-a eṭ-ra-ma a-na ta-al-ḫa-tí-i-im dí-na-ší a-na DUMU a-šùr ù DUMU kà-né-eš lá ta-dá-ší ḫa-li-qá-áš ù ma-at kà-né-eš lá i-na-mar